देश को इनदिनों भाजपा के झूठे नारों नहीं, कोरोना वैक्सीन की जरुरत

नई दिल्ली। कांग्रेस के पूर्व अध्यक्ष राहुल गांधी ने कहा कि इनदिनों देश में कोरोना रोधी टीकों की कमी पर पर्दा डालने के लिए भाजपा के झूठे नारों की जरूरत नहीं है, बल्कि त्वरित और संपूर्ण रूप से टीकाकरण करना जरुरी है। कांग्रेस नेता ने खबर का हवाला देकर ट्वीट किया, भारत को त्वरित और संपूर्ण टीकाकरण की आवश्यकता है, न कि कोरोना रोधी टीकों की कमी पर पर्दा डालने के लिए ‘भाजपा के चित परिचित झूठ और नारों’ की जरूरत है। राहुल गांधी ने आरोप लगाया, प्रधानमंत्री की फर्जी छवि बचाने के लिए किए जा रहे निरंतर प्रयास से वायरस को मदद मिल रही है और लोगों के जीवन के लिए खतरा पैदा हो रहा है। उन्होंने जिस खबर का हवाला दिया उसमें कथित तौर पर कहा गया है कि कई वैज्ञानिकों ने टीकों की दोनों खुराक के बीच अंतराल बढ़ाने के कदम का समर्थन किए जाने से इंकार किया है।